b'\n_START_ARTICLE_\nConfessional Evangelical Lutheran Conference\n_START_PARAGRAPH_\nThe Confessional Evangelical Lutheran Conference (CELC) (ep\xc3\xa4virallinen suomennos: Tunnustuksellinen evankelis-luterilainen konferenssi (TELK)) on kattoj\xc3\xa4rjest\xc3\xb6 joukolle tunnustuksellisia luterilaisia kirkkoja. Se on Evangelical Lutheran Synodical Conference of North America:n seuraaja, eroten kuitenkin edelt\xc3\xa4j\xc3\xa4st\xc3\xa4\xc3\xa4n siin\xc3\xa4, ett\xc3\xa4 se on kansainv\xc3\xa4linen eik\xc3\xa4 keskittynyt vain Pohjois-Amerikkaan._NEWLINE_Konferenssi on kasvanut vuoden 1993 13:sta perustajaj\xc3\xa4senkirkostaan 21:n j\xc3\xa4senkirkon yhteis\xc3\xb6ksi. Konferenssilla on ollut kuusi kansainv\xc3\xa4list\xc3\xa4 yhteist\xc3\xa4 kokoontumista (1993, 1996, 1999, 2002, 2005, 2008), joitten v\xc3\xa4lill\xc3\xa4 on pidetty alueellisia kokoontumisia.\n_START_SECTION_\nOppi\n_START_PARAGRAPH_\nCELC:in toisessa artiklassa koskien uskon tunnustusta sanotaan, ett\xc3\xa4 Vanhan ja Uuden testamentin kanonisoidut kirjat ovat verbaali-inspiroitua ja erehtym\xc3\xa4t\xc3\xb6nt\xc3\xa4 Jumalan Sanaa ja ett\xc3\xa4 t\xc3\xa4m\xc3\xa4 Sana on ainoa auktoriteetti uskossa, opissa ja el\xc3\xa4m\xc3\xa4ss\xc3\xa4. Lis\xc3\xa4ksi konferenssi hyv\xc3\xa4ksyy vuoden 1580 Yksimielisyyden kirjaan sis\xc3\xa4ltyv\xc3\xa4t evankelis-luterilaisen kirkon Tunnustuskirjat, koska se katsoo niiss\xc3\xa4 Jumalan Sanan opin esitetyn puhtaana.'